Okresná prokuratúra Prešov 
Masarykova 16, 080 97 Prešov 	

Sp. zn. : 2 Pv 612/12/7707	Prešov, 12.7.2013
EEČ : 2-58-495-2013

U Z N E S E N I E

Trestná vec:	obvinený XXXXX 
Prečin:	nebezpečné prenasledovanie

Rozhodol: 	prokurátorka Okresnej prokuratúry Prešov
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v období od 1.9.2011 až do 28,12.2012 dlhodobo prenasledoval XXXXX tak, že ju vyhľadával v mieste jej trvalého bydliska a po zistení, že táto nemá o neho záujem a má nového priateľa sa začal obvinený vyhrážať, že tohto odstráni a súčasne ju obvinený opakovane prostredníctvom SMS správ a telefonických hovorov obťažoval tak, že poškodená si v januári 2012 musela zmeniť svoje telefónne číslo, pričom obvinený potom začal obťažovať rodičov a známych poškodenej, snažil sa zistiť telefónne číslo a zárove¨ľ ju písomne kontaktoval, čím u nej vzbudzoval dôvodnú obavu o život a zdravie jej a jej blízkych a zárove¨ľ podstatným spôsobom zhoršoval kvalitu jej života

lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením Obvodného riaditeľstva PZ  XXXXX - juh ČVS: ORP-1219/JU-PO-2012 zo d¨ľa 20. 08. 2012 bolo začaté trestné stíhanie a uznesením zo d¨ľa 28.12.2012 bolo vznesené obvinenie XXXXX pre trestný čin nebezpečného prenasledovania podľa § 360a ods. 1 písm. b), c) Trestného zákona, na tom skutkovom základe, ako je to uvedené vo výrokovej časti tohto uznesenia.

	V rámci prípravného konania, vychádzajúc z opakovaných písomných podaní, ako aj z výpovede obvineného vznikli pochybnosti o osobe obvineného, keďže tento uvádzal nelogické súvislosti, bludné predstavy a vymyslené skutočnosti, boli do konania pribratí na základe príkazu Okresného súdu v Prešove dvaja znalci z odvetvia psychiatria za účelom vyšetrenia duševného stavu obvineného.
	.

	Podľa § 23 Trestného zákona, kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný.

	Zo znaleckého posudku znalcov z odvetvia psychiatria vyplynulo, že obvinený trpí závažnou trvalou poruchou s bludmi, ktorá porucha bola u obvineného prítomná aj v  čase skutku a obvinený nemohol rozpoznať protiprávnosť svojho konania a ovládať svoje konanie a ani nechápe zmysel trestného konania. Znalci navrhujú obvinenému nariadiť ochranné psychiatrické liečenie ústavnou formou.

	Vzhľadom na  vyššie uvedeného bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať 	do 3 (troch) dní odo dňa jeho oznámenia na Okresnú prokuratúru 	v Prešove. O sťažnosti rozhodne Krajská prokuratúra v Prešove. 	Sťažnosť má odkladný účinok.

JUDr. Beáta VandžurováXXXXXNehilová
prokurátorka